Autónak ütközött egy sebesvonat Vásárosdombónál
Személygépkocsinak ütközött a Pécs és Tapolca között közlekedő sebesvonat a Baranya megyei Vásárosdombónál egy vasúti átjáróban vasárnap reggel - tájékoztatta a Mávinform sajtóügyeletese az MTI-t.
Kavalecz Imre közölte: az autó vezetője, aki sérülés nélkül megúszta a balesetet, a tilos jelzés ellenére hajtott a sínekre. A vonaton sem sérült meg senki.

A helyszínelés ideje alatt Vásárosdombó és Sásd  között a pályát lezárták, az utasokat vonatpótló buszok szállítják. A Budapest-Dombóvár-Pécs vonalon a baleset miatt hosszabb menetidővel kell számolniuk vasárnap délelőtt az utasoknak – közölte a referens.

Címkék

baleset

sebesvonat